İqrar Salamov

İqrar Zakir oğlu Salamov () — Azərbaycan aktyoru, Azərbaycan Respublikasının əməkdar artisti (2012).

 Həyatı 
İqrar Salamov 1993-cü ildə Azərbaycan Dövlət Mədəniyyət və İncəsənət Universitetinin Musiqili teatr aktyorluğu fakültəsini bitirib. 1993-1995-ci illərdə Şəki Dövlət Dram Teatrında aktyor işləyib. 1996-cı ildən Şuşa Dövlət Musiqili Dram Teatrının aktyorudur. 9 may 2012-ci ildə Azərbaycan Respublikasının Əməkdar artisti fəxri adına layiq görülüb. "Nəğmədir, gülüşdür hər dərdə məlhəm" adlı konsert-tamaşada həm aktyor, həm də müğənni kimi çıxış edir.

1999-cu ildə keçirilən "Milli klassika" festivalında Mirzə Fətəli Axundovun "Hekayəti-Müsyö Jordan həkimi-nəbatat və dərviş Məstəli şah caduküni-məşhur" tamaşasındakı dərviş Məstəli şah, 2000-ci ildə keçirilən Festivallar festivalında Üzeyir Hacıbəyovun felyetonlarının motivləri əsasında hazırlanmış "Əyri oturaq, düz danışaq" məzhəkəsində 2-ci aktyor rolları ona böyük şöhrət gətirmişdir.

"Əyri oturaq, düz danışaq" tamaşasının yaradıcı heyəti ilə birlikdə 2002-ci ildə "Qızıl Dərviş" mükafatına layiq görülmüşdür.

 Əsas rolları 
 Ayının min bir oyunu (Sultanməcid Qənizadə) — Dursunəli
 Marqaritka (Arman Salakru) — həkim
 Gözəlləri necə qaçırırlar (Bilal Appayev) — Bəşir 
 Xəlifə Leylək (Vilhelm Qauf) — vəzir
 Hekayəti-Müsyö Jordan həkimi-nəbatat və dərviş Məstəli şah caduküni-məşhur (Mirzə Fətəli Axundov) — Məstəli şah 
 Aydın (Cəfər Cabbarlı) — Balaxan 
 Ağıllı adam (Firuz Mustafa) — dəli; müstəntiq
 Əyri oturaq, düz danışaq (Üzeyir Hacıbəyov) — 2-ci aktyor 
 Sən Qara deyilsən (Əziz Nesin) — Qara 
 Şuşa dağlarını duman bürüyüb (Elçin) — İsgəndər Abışov
 Sehirli kreslo (Fridyeş Karinti) — Şandor Siv
 Pənah evi (Ələmdar Quluzadə) — Dəli Cəbiş 
 Bayramın birinci günü (Nazim Hikmət) — Şadi bəy 
 Millət dostları (Əbdürrəhim bəy Haqverdiyev) — Firudin bəy

2019-cu ildən Azərbaycan Dövlət Akademik Musiqili Teatrın aktyorudur.

O, Musiqili Teatrda işlədiyi qısa müddətdə “Molla Nəsrəddinin beş arvadı” (İ.Sadıqov) komediyasında Molla, “Beş manatlıq gəlin”də ( S.Rüstəmov, M.S.Ordubadi) El ağsaqqalı, "Sehrli nəğmə"də (D.Hacıyeva, P.Korotıç) Baba, "Balaca Şahzadə"də (A.Sent-Ekzüperi, R.Ağababayev) Əyyaş, "Baladadaşın toy hamamı"nda (Elçin, F. Allahverdi) Əmirqulu, "Kimyagər"də (S.Kərimi, M.F.Axundzadə) Nuxulu və digərlər tamaşalarda yaddaqalan obrazlar yaratmışdır.

 Filmoqrafiya 
 Yol yoldaşları (film, 2003)
 QAZ (film, 2005)
 Yoxlama (film, 2006)
 Hərənin öz payı+tayı (film, 2006)-Tamada
 Balqabaq (film, 2007)
 Kəndim+nizə qayıdın!? (film, 2007)
 Qüdsi (film, 2007)
 Müəmmalı yubiley (film, 2007)
 Azarkeş (film, 2008)
 100000 AZN (film, 2009)(tammetrajlı bədii film)(İTV)
 Teatral həyat (film, 2009)
 Qardaşımdan yaxşısı yox idi (film, 2010)
 3 bacı (film, 2012-2014) (bədii serial) (rol: molla)
 Sirr (serial, 2012)
 Sübhün səfiri (film, 2012)
 Oğlan evi 2 (film, 2016)
 Bir zamanlar Şəkidə (film, 2017) () (rol: Hümmət)
 Xalisin arzuları (film, 2018)
 Sən demə (film, 2020)

 Xarici keçidlər 
 Şəki kino lentində
 Günə doğru. İqrar Salamov və Vəfa Novruzova

Kateqoriya:Azərbaycan aktyorları
Kateqoriya:XXI əsr Azərbaycan aktyorları